Bál a Savoyban - Fidelio.hu
Játsszon a Fidelióval és hallgasson meg Ön is részleteket Ábrahám Pál, Kálmán Imre, Lehár Ferenc és Johann Strauss operettjeiből február 10-én az Óbudai Társaskörben.
A báli szezonban kalandos estére számíthatunk akkor is, ha a Savoy mulató helyett az Óbudai Társaskört választjuk. A bécsi operett nagy korszakából kapunk ízelítőt: az Osztrák-Magyar Monarchia csillogása majd széthullása e műfaj természetes talaja volt. A boldog békeidőknek vége lett, s megkezdődött ama nosztalgikusan szép korszak legjellemzőbb és legsikeresebb műfajának a hattyúdala, olyan világsikerekkel, mint Ábrahám Pál revűoperettje egy báli éjszakáról, egy sejtelmes szeparéról és az igéző Tangolitáról. Az est folyamán zongorán közreműködik: Körmendi Péter.
Kérdésünk: Hol volt Ábrahám Pál: Bál a Savoyban című operettjének ősbemutatója?
A helyesen válaszolók közül ketten partnerükkel február 10-én ellátogathatnak az Óbudai Társaskörben megrendezésre kerülő operet estre.